Document ID: /roh_data/filtered/fineweb-2-filterrobots_roh.jsonl.gz/67151

Il dumber da 633 persunas blessadas è il pli bass dapi l’onn 1959. Positiv saja er, ch'in terz pli pauc motociclists èn vegnids per la vita e nagins velocipedists, scriva la polizia chantunala. Perencunter è s'augmentà per in quart il dumber da persunas grev blessadas.
Damain peduns blessads
Bain hai dà ina sminuziun da peduns blessads cumpareglià cun l’onn 2014, in minus da 20% (da 42 sin 34 persunas). Tuttina hai dà dus morts. In terz dals accidents cun peduns èn succedids sin la strivla melna.
Ils pli blers accidents hai dà sin vias principalas, ed il pli savens pervi da spertadad memia auta.
Statistica d'accidents da traffic en il Grischun
|Morts 2015||Grev blessads 2015||Lev blessads 2015||Morts 2014||Grev blessads 2014||Lev blessads 2014|
|cun auto||9||42||318||4||19||361|
|cun moto||5||27||93||7||28||103|
|cun velo||0||9||42||2||14||58|
|cun e-bike||1||2||8||0||1||4|
|sco pedun sin strivla melna||0||0||12||0||1||8|
|sco pedun sper strivla melna||2||5||17||2||4||29|
|auter||1||10||48||1||9||40|
|Total||18||95||538||16||76||603|
Lura na deva quai anc nagins e-bikes: Avant 10 onns eran ils motociclists ed ils manischuns da camiuns crudads en egl.
RR novitads 11:00